Lolland-Falsters Stifts-Tidende, 1843-03-23
12. Fra de i Tillitse Sogn bosatte Medlemmer af det nu ophævede fælleds Sogneforstanderskab for dette og Dannemarre Sogn var indkommen et Andragende om at der af Amtsfattigkassen maatte tilstaaes Sognet 600 Rbd. som en Gave og 400 Rbd. som et Laan til Opførelsen, af et Fattighuus, hvilket Sognet, efter at være adskilt fra Dannemarre Sogn, behøver, men ei har Midler til at bekoste. Amtsraadet besluttede at foredrage Cancelliet denne Sag, uden at der fandtes Anledning til at anbefale Begjæringen, der omtrent gik ud paa det samme, som Collegiet tidligere ved en anden Leilighed havde afslaaet. 13. Sogneforstanderskabet for Birket Sogn havde forespurgt, om der skal erlægges Bidrag til Fattig- og Skolevæsenet af noget Hartkorn, som fra tvende nedlagte Gaarde paa Baroniet Juellinge er indtaget under Torrig Skov, og om Bidraget i bekræftende Fuld skal udredes paa samme Maade som afdet øvrige uprivilegerede Hartkorn i Sognet eller ansættes til Brænde. Da Amtsraadet maatte ansee Besvarelsen af slige Spørgsmaal for at ligge udenfor dets Virkekreds, besluttedes det at henvise Vedkommende til Amtet eller Cancelliet, i det man forøvrigt maatte ansee det første Spørgsmaal afgjort bekræftende ved de mange Cancelli=Skrivelser, som handle om denne Gjenstand og som alene fritage saadant Hartkorn for at udrede Fourage til Skolelærerne, ligesom man maatte antage, at der ikke gives nogen Hjemmel for iøvrigt at gjøre nogen Forskjel paa Hartkornet i Henseende til Ydelsesmaaden uden efter frivillig Overeenskomst med Yderne. 14. Efter Andragende fra Sognepræsten for Ønslev og Eskildstrup Sogne besluttedes det, at et ungt Menneske der i Districtet, som lider af Blæresteen, skulde forsøges indlagt paa et Hospital i Kjøbenhavn for at underkastes Operation og de dermed forbundne Omkostninger ydes Communen som en Hjælp af Amtsfattigkassen, under Forbehold af Regres til den Commune i Veile Amt, hvor han antages at være forsørgelsesberettiget. 15. Sogneforstanderskabet for Tingsted Sogn, som i Overeensstemmelse med Amtsraadets Beslutning ved Møde den 3die Mai f. A., ved Aarets Udgang var bleven opfordret til at indbetale Halvdelen af det Sognets Fattigkasse meddeelte Forskud af Amtsfattigkassen med 20 Rbd. 82 s., havde anholdt om Fritagelse for at refundere dette Beløb. Skjøndt det erkjendtes, at Tingsted Sogns Fattigvæsen er meget bebyrdet, fandt Amtsraadet dog ikke at kunne bevilge den ansøgte Eftergivelse, hvorimod der indrømmedes Henstand med Tilbagebetalingen indtil dette Aars Udgang. 16. I Anledning af et Andragende fra en Gaardmand Arninge Sogn om at fritages for at refundere Sognets Fattigvæsen en Pengesum, som er anvendt til hans Tjenestepiges Cuur for en hende i hans Tjeneste tilstødt Beskadigelse besluttedes det at tilkjendegive Vedkommende, at Amtsraadet, i Henhold til hvad der tidligere var bleven svaret Sogneforstanderskabet, ikke kunde bifalde, at Communen paatog sig denne Bekostning, og at Fordringen i fornødent Fald maatte indtales ved Domstolene. 17. En Karl i Gloslunde, der, som Reserve, havde været indlagt i Cuur paa Sygehuset i Nakskov for Amtets Regning, men havde forladt Sygehuset og underkastet sig en Operation uden for dette, havde anholdt om, at de dermed forbundne Omkostninger maatte udredes af Amtsrepartitionsfonden. Skjøndt Amtets Forpligtelse til at bekoste Curen maatte ansees for ophørt ved den af den Paagjældende paa egen Haand foretagne Forandring, fandt Amtsraadet dog, at der kunde være Anledning til at lade Amtsfattigkassen afholde Udgifterne til hans Kost og Logis samt Medicamenter uden for Sygehuset, hvis Beløb 23 Rbd. 46 s. derfor bevilgedes som et Tilskud til Gloslunde og Græshauge Sognes Fattigvæsen for at anvendes paa denne Maade, hvorimod det overlodes til den Paagjældende selv at affinde sig med Lægen i Henseende til det af denne fordrede Sallair. 18. Et Sogneforstanderskab havde indstillet til Amtsraadets Afgjørelse, om der, saaledes som dets Majoritet havde besluttet, kan paalignes Tjenestekarle og Piger Bidrag til Fattigvæsenet og Eiere af Jndsidderleiligheder et lignende bestemt Bidrag af hver af disse. I Anledning heraf besluttedes det at svare, at det maatte ansees for hjemlet i Lovgivningen at paaligne Tienestefolk passende Bidrag til Fattigvæsenet, og at Fordelen af Jndsidderleiligheder maa kunne komme i Betragtning, ligesom enhver anden Formue, ved Ansættelsen af saadant Bidrag, men at der derimod ikke vilkaarlig kan fastsættes et bestemt Bidrag af hver Leilighed uden Hensyn til Eierens øvrige Omstændigheder.